Folketing
2003-12-02

Det er jo interessante ordførere, vi har for de fire partier, der har lavet det her. Fru Tina Nedergaard sagde, at der var nogle detaljer med økonomien, vi burde kigge på. Fru Marianne Jelved sagde, at det, der står her på side 12, stort set ingen betydning har. Det er et nulsumsspil. Sådan kan jeg ikke se det. Jeg mener, der står, at det er 489 mio. kr. i 2007. Det tror jeg vi er nødt til at kigge lidt på under udvalgsarbejdet. Virksomhedspraktik: Vi får nu A- og B-elever. Jeg har forelagt fru Marianne Jelved problemstillingen tidligere, og jeg tror, at svaret dengang var: Nå, har du fundet et hår i suppen. Dertil tror jeg nok, jeg svarede: Nej, det er vist hele parykken, der er røget derned. Når man kommer ud i en virksomhed i restlæreforhold, så kommer man til at gå sammen med elever, der har en virksomhedsløn.